kardosdrur/scandi-wiki huggingface dataset:
Christian Hjejle

Christian Hjejle (født 26. september 1940 i Hellerup, død 24. august 2022) var uddannet folkeskolelærer og var i en periode engageret som skuespiller på Mammut Teatret. Han havde desuden en rolle i filmen Her i nærheden fra år 2000 og optrådte i enkelte afsnit af tv-serierne Kald mig Liva, Rejseholdet og Klovn.

Han var far til skuespillerinden Iben Hjejle.

Referencer

Eksterne henvisninger 

 

Skuespillere fra Danmark
Lærere fra Danmark
Personer fra Hellerup
Henri Manguin

Henri Charles Manguin (født 23. marts 1874 i Paris ; død 25. september 1949 i Gassin, departement Var) var en fransk maler som regnes til fauvisterne.

Han studerede billedkunst hos Gustave Moreau ved École des Beaux-Arts sammen med Henri Matisse og Charles Camoin, som han dyrkede et venskab med. Sammen kopierede de renæssancekunst i Louvre. Impressionismen gjorde indtryk på Manguin, hvilket hans pastelbilleder fra den periode bærer præg af.  

Han giftede sig i 1899 og benyttede både hustruen Jeanne og børnene som modeller i mange billeder. I 1902 debuterede han med en udstilling i Salon des Independants og Salon d'Automne. Malerierne forestillede middelhavskystlandskaber og anses for at udgøre et af højdepunkterne i hans kunstnerkarriere.

Han og Albert Marquet rejste meget rundt i Sydeuropa, og han slog sig i 1949 ned i Saint-Tropez, hvor han kort efter afgik ved døden.

Referencer

Eksterne henvisninger

 Henri Charles Manguin i Den Store Danske hos Lex.dk af Lotte S. Carlsen 
 Henri Charles Manguin hos Artnet.de (1204 stk)
 Henri Manguin hos Museothyssen.org 
 

Malere fra Frankrig
Hellerup Bank

Hellerup Bank A/S (senere Hellerup og Omegns Bank) var en lokal bank i Hellerup nord for København.

Banken blev grundlagt 1906 med en første bestyrelse bestående af kendte Hellerup-borgere, bl.a. boghandler August Olsen, oberst, senere borgmester Hans Parkov, malermester Krebs og isenkræmmer Knud Harild. Bankens første lokaler lå på Strandvejen 149. Senere flyttede den til hjørnet Strandvejen 159/Hellerupvej 2.

I 1957 havde banken en aktiekapital på 2 mio. kr., bankens reserver på 2,186 mio. kr. og det samlede indskud var på 42,9 mio. kr. Det var således en bank af regional betydning. Personalet var da på 60 personer og banken rådede over 5 filialer, bl.a. en i København. Banken fortsatte sin vækst, og i 1970'erne var den oppe på 17 filialer.

Imidlertid var fondshandlen blevet en belastning, og i 1988 anbefalede Banktilsynet at gå fusionsvejen. Hellerup Bank fulgte rådet og fusionerede med Andelsbanken. I 1990 indgik sidstnævnte i den store bankfusion, der skabte Unibank. Unibank blev siden til Nordea, der fremdeles ligger i Hellerup Banks gamle lokaler på Strandvejen.

Kilder 
 Hasse Neerbek, Strøget i Hellerup, København: Nyt Nordisk Forlag Arnold Busck 1999, s. 49-50. 

Danske virksomheder etableret i 1906
Ophørt i 1988
Tidligere banker i Danmark
Bank
Thorvald Petersens Cigarkassefabrik

Thorvald Petersens Cigarkassefabrik var en fabrik, der producerede cigarkasser. Fabrikken, der var grundlagt 1901, lå fra 1905 på Strandparksvej 10-12 i Hellerup og var i 1920'erne Skandinaviens største af sin art.

Fabrikken fremstillede også træsko og krydsfiner og beskæftigede i 1920'erne ca. 50 arbejdere og 10 funktionærer.

Fabrikken er siden ophørt og dens bygninger på Strandparksvej er revet ned.

Kilder 
 Hasse Neerbek, Strøget i Hellerup, København: Nyt Nordisk Forlag Arnold Busck 1999, s. 71. 

Tobaksvirksomheder i Danmark
Hellerup
Etableret i 1901
Forsvundne bygninger, konstruktioner og anlæg i Gentofte Kommune
Byggematerialeproducenter i Danmark
Sándor Kocsis

Sándor Kocsis Péter (21. september 1929 i Budapest – 22. juli 1979 i Barcelona) var en Ungarsk fodboldspiller som i sin karriere spillede for Ferencváros TC, Budapest Honvéd, Young Fellows Zürich, FC Barcelona og det Ungarske landshold. Mens han spillede for Budapest Honvéd blev han den mest scorende i alle ligaerne i Europa, med et gennemsnit på 1.1 mål/per Kamp. Det gav ham kælenavnet Golden Head. På landsholdet var han også en vigtig mand til VM i 1954 lavde han 11 mål, der er kun en der har lavet flere mål til en VM-slutrundte, Just Fontaine. Efter den Ungarske revolution i 1956 flyttede Kocsis til Spanien. Hvor han blev en vigtig spiller på FC Barcelona holdet. Kocsis trak sig tilbage fra fodbold i 1966. Og døde den 22.juli 1979 ved at falde ned fra 4. sal på et hospital i Barcelona.

Eksterne henvisninger 

Fodboldspillere fra Ungarn
Fodboldspillere fra Budapest Honvéd FC
Fodboldspillere fra FC Barcelona
Deltagere ved verdensmesterskabet i fodbold 1954
Murderdolls

Murderdolls, er et amerikansk band, grundlagt i 2002 i Hollywood, Californien. Bandets chef er guitarist, Joey Jordison (som spillede trommer i Slipknot). Deres genre er glam metal, horror punk og hard rock, mens imaget klart er gothic/punk. Bandet bliver bemærket af Joey Jordison, der spillede i Slipknot.

Medlemmer 
 Joseph Poole – (Vokalist)
 Joey Jordison – (Guitarist/Back-up sanger)
 Roman Surman – (Guitarist)
 Jack Tankersley – (Bassist)
 Racci Shay – (Trommeslager)

Eksterne henvisninger 
 

Etableret i 2002
Punkgrupper fra USA
Wednesday 13

Wednesday 13 (født Joseph Poole 12. august 1976 i Lexington, North Carolina) er en amerikansk musiker, kendt fra bandet af samme navn. Han er også frontfigur i Murderdolls, og sanger i Frankenstein Drag Queen From Planet 13

Eksterne henvisninger 

 
 

Musikere fra USA
Raoul Dufy

Raoul Dufy (3. juni 1877 i Le Havre, Frankrig – 23. marts 1953 i Forcalquier, Frankrig) var en fransk maler.

Dufy voksede op i Le Havre, hvor han lærte Georges Braque og Othon Friesz at kende. Han studerede ved École des Beaux-Arts i Paris. Under indflydelse af Matisse malede han i begyndelsen af 1900-tallet fauvistiske billeder med brug af et kraftigt farvevalg og en ujævn sort kontur som på La Plage de Ste-Adresse (1904). 

Kubismen og indflydelsen fra Cézanne skabte monumentale former som i Les Trois Baigneuses (1919), mens han efter 1920 malede hestevæddeløbsbaner, regattaer og kasinoer. Hans rene farver og former inspirerede til tekstiler.

Eksterne henvisninger 

Malere fra Frankrig
Regatta

Regatta (af ital. regata: 'kapsejlads') er betegnelsen for et stævne inden for kano- og kajaksport, roning og sejlsport i form af en eller flere konkurrencer på vandet og/eller havet.
sejls og robådsregattaer de mest udbredte. Udtrykket anvendes også om  festlighederne før, under og efter selve konkurrencerne.

Kapsejlads
Abd al-Rahman 3.

Abd al-Rahman 3. (født 11. januar 889, død 15. oktober 961 i Córdoba) var den 8. emir og den første kalif af Córdoba (912-961). Han nedstammede fra umayyaderne, der regerede Umayyade-kalifatet, og emir i Córdoba-emiratet i Al-Andalus. I 929 erklærede han sig selv kalif og skabte derved Córdoba-kalifatet. Al-Rahman 3. sørgede for ro i det splittede rige og forsvarede sig mod fatimiderne i Nordafrika og de kristne småstater (Kastilien, Léon og Navarra) i Nordspanien.

Under Abd al-Rahman 3. blev der skabt fred i landet, og det førte til et stort opsving i økonomien. Det blev desuden hjulpet på vej gennem indførelsen af orientalske og persiske kunstvandingsteknikker i landbruget og opbygningen af en silkeproduktion, baseret på dyrkning af Morbærtræer og silkeorme. Beherskelsen af søvejene i det vestlige Middelhav fik en tilsvarende stor betydning for handelen.

Ved opmuntring af kunst, kultur og videnskab og gennem en kraftig byggeaktivitet blev Córdoba ved siden af Konstantinopel og Bagdad i disse år til ét af de mest betydningsfulde kultur- og erhvervscentre ved Middelhavet.

Referencer 

Islam
Córdoba-kalifatet
Emirer af Cordoba
Hans Scholl (astronom)

Hans Scholl er en tysk astronom, der arbejder på Observatoire de la Côte d'Azur i Nice, Frankrig. I 1999 var han med til at opdage tre af planeten Uranus' måner: Prospero, Setebos og Stephano.

Astronomer fra Tyskland
Liga Naţională (kvinder)

Liga Naţională er den øverste håndboldrække i rumænsk håndbold for kvinder. Den er organiseret under det rumænske håndboldforbund, Federația Română de Handbal og består af fjorten hold.

Hold i Liga Naţională 2021–22 
 CSM Bucuresti
 Dunărea Brăila
 SCM Craiova
 HC Zalău
 SCM Râmnicu Vâlcea
 CS Măgura Cisnădie
 SCM Gloria Buzău
 CS Gloria 2018 Bistrița-Năsăud
 CS Rapid București
 CSM Slatina
 CSM Deva
 CSM Dacia Mioveni
 CS Minaur Baia Mare
 CS Universitatea Știința București

Senderettigheder 
Kampene sendes af Digi Sport, Digi Sport 2, Digi Sport 3, Digi Sport 4 og TVR 1.

Oversigt over rumænske mestre i kvindehåndbold 

 1958–59: Progresul Bucharest
 1959–60: Ştiinţa Bucharest
 1960–61: Rapid Bukarest
 1961–62: Rapid Bukarest
 1962–63: Rapid Bukarest
 1963–64: Ştiinţa Timişoara
 1964–65: Ştiinţa Bucharest
 1965–66: Ştiinţa-Universitatea Timişoara
 1966–67: Rapid Bukarest
 1967–68: Universitatea Timişoara
 1968–69: Universitatea Timişoara
 1969–70: Universitatea Timişoara
 1970–71: Universitatea Timişoara
 1971–72: Universitatea Timişoara
 1972–73: IEFS Bucharest
 1973–74: IEFS Bucharest
 1974–75: Universitatea Timişoara
 1975–76: Universitatea Timişoara
 1976–77: Universitatea Timişoara
 1977–78: Universitatea Timişoara
 1978–79: Ştiinţa Bacău

 1979–80: Ştiinţa Bacău
 1980–81: Rulmentul Braşov
 1981–82: Ştiinţa Bacău
 1982–83: Ştiinţa Bacău
 1983–84: Ştiinţa Bacău
 1984–85: Ştiinţa Bacău
 1985–86: Ştiinţa Bacău
 1986–87: Ştiinţa Bacău
 1987–88: CS Mureşul Târgu Mureş
 1988–89: Chimistul Râmnicu Vâlcea
 1989–90: Chimistul Râmnicu Vâlcea
 1990–91: Chimistul Râmnicu Vâlcea
 1991–92: Ştiinţa Bacău
 1992–93: Chimistul Râmnicu Vâlcea
 1993–94: Chimistul Râmnicu Vâlcea
 1994–95: Oltchim Râmnicu Vâlcea
 1995–96: Oltchim Râmnicu Vâlcea
 1996–97: Oltchim Râmnicu Vâlcea
 1997–98: Oltchim Râmnicu Vâlcea
 1998–99: Oltchim Râmnicu Vâlcea
 1999-00: Oltchim Râmnicu Vâlcea

 2000–01: Silcotub Zalău
 2001–02: Oltchim Râmnicu Vâlcea
 2002–03: Rapid Bukarest
 2003–04: Silcotub Zalău
 2004–05: Silcotub Zalău
 2005–06: Corona Braşov
 2006–07: Oltchim Râmnicu Vâlcea
 2007–08: Oltchim Râmnicu Vâlcea
 2008–09: Oltchim Râmnicu Vâlcea
 2009–10: Oltchim Râmnicu Vâlcea
 2010–11: Oltchim Râmnicu Vâlcea
 2011–12: Oltchim Râmnicu Vâlcea
 2012–13: Oltchim Râmnicu Vâlcea
 2013–14: HCM Baia Mare
 2014–15: CSM Bucuresti
 2015–16: CSM Bucuresti
 2016–17: CSM Bucuresti
 2017–18: CSM Bucuresti
 2018–19: SCM Râmnicu Vâlcea
 2020–21: CSM Bucuresti
 2021–22: Rapid Bukarest

Flest mål 
 2016-17:  Cristina Zamfir - S.C.M. Craiova (186)
 2015-16:  Roxana Han - CS Măgura Cisnădie (211)
 2014–15:  Andreea Enescu - CSU Neptun Constanța (271)
 2013-14:  Carmen Cartaș – CSM Cetate Devatrans Deva (205)
 2012–13:  Irina Glibko – HC Danubius Galaţi (177)
 2011–12:  Diana Druțu – HC Oţelul Galaţi (182)
 2010–11:  Carmen Cartaș – CSM Cetate Devatrans Deva (210)
 2009–10:  Ada Moldovan – HC Dunărea Brăila (244)

Eksterne henvisninger 
 Det rumænske håndboldforbund 

Håndbold i Rumænien
Håndboldligaer
Hans Fischer (maler)

Hans Christian Fischer (født 13. maj 1849 i Vestbirk ved Horsens, død 3. april 1886 i København) var en dansk landskabsmaler og far til arkitekt Egil Fischer.

Fischer far, Christian Arnold Peter Fischer, gift med Julie Louise Mathilde, født Bahnson, ejede en klædefabrik. Fischer besøgte Kunstakademiets skoler i årene 1865-71 og udstillede første gang 1869. Motiverne til disse arbejder var hentede fra hans fødeegn, og et af dem, Indkjørsel til en jysk Bondegaard, købtes af Kunstforeningen. På de følgende udstillinger var han stedse repræsenteret, og i disse arbejder, af hvilke I Løvspringstiden (1878) blev belønnet med Den Sødringske Opmuntringspræmie, røbedes en dygtig, fremadskridende virksomhed. Blandt motiverne kunne særlig fremhæves Efteraarsmorgen fra Møen, Sommerspirfaldet set fra Sandpynten (1882) og Strandparti ved Vejle Fjord (1884). Hans kunstneriske begavelse kom dog først til sit rette gennembrud på en større udenlandsrejse til Schweiz og Italien, som han foretog efter at have opnået Akademiets stipendium, og et af hans bedste billeder, Neapels Golf med Vesuv og omliggende Byer, set fra Kysten mellem Castellamare og Sorrent, måtte desværre på udstillingen 1886 behænges med flor; thi omtrent samtidig med udstillingens åbning bukkede han under for en snigende sygdom, som han havde pådraget sig i Italien.

25. september 1874 ægtede han Emma Elise Kirstine Fabricius, datter af provst Jørgen Otto Fabricius. Han er begravet på Vestre Kirkegård.

Kilder

Eksterne henvisninger 
 
 

Landskabsmalere
Malere fra Danmark
Danskere i 1800-tallet
Artikler fra 1. udgave af Dansk biografisk leksikon
Hans Fischer

Hans Fischer kan henvise til flere personer.

 Hans Fischer (maler) – Hans Christian Fischer (1849–1886), dansk landskabsmaler.
 Hans Fischer (kemiker) – tysk kemiker (1881–1945).
 Hans Fischer (schweizisk maler) – schweizisk maler (1909-1958).
Liga Naţională (mænd)

Liga Naţională er den øverste række i rumænsk håndbold. Ligaen blev dannet i 1933 til 11-mandshåndbold. I 1958 gik man over til den nuværende system med syv spillere.  Den er organiseret under det rumænske håndboldforbund, Federația Română de Handbal og består af fjorten hold.

List over  mestre

Eksterne henvisninger 
 Det rumænske håndboldforbund

References 

Håndboldligaer
Håndbold i Rumænien
Liga Naţională

Liga Naţională har flere betydninger:

 Liga Naţională (mænd) – den rumænske håndboldliga for mænd
 Liga Naţională (kvinder) – den rumænske håndboldliga for kvinder
Rumæniens håndboldforbund

Federația Română de Handbal er det rumænske håndboldforbund. Det hører hjemme i hovedstaden Bukarest.

Historie 
 Den 17. juli 1921 spilles den første håndboldkamp i Rumænien. Kampen foregik på det centrale stadion Sibiu. Kampen blev organiseret af professor Wilhelm Binder og holdene var to lokale gymnasier: Brukenthal Gymnasium og pigernes Gymnasium
 I 1931 organiserede Sibiu den første større konkurrence, Transylvanien Cup.
 I 1933 bliver håndbold optaget i det i forvejen eksisterende rumænske volleyball- og basketballforbund, der således kom til at hedde de rumænske volleyball- basketball- og håndboldforbund
 I 1934 bliver Transylvanien Cup til den nationale håndboldliga. Ligaen består af tre underdivision: Nordligaen (Ardeal), Vestligaen (Banat) og Sydligaen (Bukarest og Ploiesti)
 I 1936 bliver det rumænske håndboldforbund dannet som et selvstændigt forbund

Turneriunger 
Det rumænske håndboldforbund organiserer følgende håndboldligaer:
 Liga Naţională
 Liga Naţională
 Division A (mænd)
 Division A (kvinder)
 Juniorliga I for mænd
 Juniorliga I for kvinder
 Juniorliga II for mænd
 Juniorliga II for kvinder
 Juniorliga III for mænd
 Juniorliga III for kvinder

Forbundet står også for de rumænske landshold hos begge køn

Eksterne henvisninger 
 Official site 

Etableret i 1936
Håndboldforbund
Forbund
Bukarest
Hank Williams Jr.

Randall Hank Williams (født 26. Maj 1949 i Louisiana) er en amerikansk musiker og sangskriver. Han er søn af countrymusik legenden Hank Williams Senior. Han fik tilnavnet "Bocephus" af sin far.

Fra sine drengeår spillede Hank Jr. sin fars musik offentligt, fordi mange mennesker stadig var interesseret i det, og Hank Sr's karriere blev tidligt afbrudt af alkohol- og narkotikamisbrug. Unge Hank ønskede at optræde med sin egen musik og at have sin egen musikalske karriere i stedet for sin fars, men det var svært at "komme ud fra sin fars skygge" og blive anerkendt for sit eget talent.

Med tiden mødte Hank musikere, der kunne lide ham for hans egne ideer, og hjalp ham til at udvikle sin egen form for musik. Han udviklede sig til en original forfatter og musiker, men var stadig stolt over at være Hank Sr's søn. Nogle af hans fars fans var kede af, at han ønskede at gøre dette, men andre forstod det. Han har også fået nye fans, der udfører hans nye musik.

Nogle af Hanks sange er:
 Eleven Roses
 Family Tradition
 Whiskey Bent and Hell Bound
 Dixie on My Mind
 All My Rowdy Friends
 A Country Boy Can Survive.
 Ain't Misbehavin

Selv om han havde flere hits, og mange fans, tog det flere år for countrymusikbranchen at acceptere ham og hans valgte stilart. Hank tabte mange musikpriser, han kunne have vundet. Endelig i 1980'erne begyndte han at vinde priser som countrymusiker.

I 1990'erne indspillede Hanks en duet med sin far ved hjælp af en gammel optagelse, og de to optrådte sammen i en elektronisk redigeret musikvideo.

I 2005 donerede Hanks $ 125,000 til hjælpeindsatsen i Mississippi efter orkanen Katrina. Han indspiller og optræder stadig.

Musikere fra USA
Countrymusikere
Countrysangskrivere
Grønlands Seminarium

Grønlands Seminarium (grønlandsk: Ilinniarfissuaq ("Det store lærested")) er en uddannelsesinstitution i Nuuk i Grønland. Seminariet udbyder såvel en central læreruddannelse som en decentral læreruddannelse samt en række efteruddannelseskurser for folkeskolelærere.

Ilinniarfissuaq er grundlagt i 1847 og den ældste uddannelsesinstitution i Grønland. Selve bygningen, der ligger ved Aqqaluks Plads i kolonihavnen, er fra 1907 og er blevet et symbol på byen Nuuk; seminariet med dets nordisk inspirerede arkitektur indgår i den tidligere Nuuk Kommunes byvåben. Den historiske bygning fungerer i dag som administrationsbygning, lærerværelse, studenterkantine og IT-arbejdsrum.

Bygningens 100-års-jubilæum blev fejret i 2007 og ses stadig som symbol på Grønlands åndelige udvikling, ikke mindst fordi der er stor lærermangel i Grønland.

Seminariet blev pr. 1. januar 2008 et institut under Grønlands Universitet (Ilisimatusarfik).

Et nedsat læreruddannelsesråd rådgiver centraladministrationen  om folkeskolens skiftende krav til uddannede lærere og afgiver bl.a. indstillinger om seminariets studieordninger, efteruddannelsespolitik, bygninger, og ansættelse af rektor samt ændringer i seminariets ledelsesstruktur. Rektor har det administrative, pædagogiske og økonomiske ansvar for institutionen. På Ilinniarfissuaq er der nedsat et studieråd, et lærerråd, et studenterråd og et praktikudvalg.

Noter

Eksterne links 
 Ilinniarfissuaq 
 Sunngu: Vejledningsportal for uddannelsessøgende 
 Evaluering af Grønlands læreruddannelse på Ilinniarfissuaq

Seminarium
Seminarier
Bygninger, konstruktioner og anlæg i Nuuk
Botanical Journal of the Linnean Society

Botanical Journal of the Linnean Society (Bot. J. Linn. Soc.) er et videnskabeligt tidsskrift, der offentliggør nye artikler om planters og svampes taxonomi, anatomi, cytologi, økologi, etnobotanik, elektronmikroskopi, palæobotanik, palynologi og fytokemi.

Tidsskriftet bliver udgivet af Linnean Society of London (Linnéselskabet i London) og kan fås både i en trykt og en onlineudgave.

Ligesom Biological Journal of the Linnean Society (udgivet siden 1858), blev tidsskriftet udviklet på grundlag af selskabets første tidsskrift, Transactions, som rummede tidlige artikler af Darwin og Wallace. Med tiden er det blevet en vigtig, nutidig udgivelse for alle dem, der arbejder med botanik.

Eksterne links 
 Se et eksempel på tidsskriftet, nemlig udgaven fra oktober 2009: Botanical Journal of the Linnean Society, 2009, 161, 2

Botanik
Tidsskrifter fra Storbritannien
Naturvidenskabelige tidsskrifter
Huludao

Huludao (forenklet kinesisk: 葫芦岛; traditionel kinesisk: 葫蘆島; pinyin: Húludǎo; Wade-Giles: Húlu-tǎo) eller Jinxi (officielt navn til 1994, men stadig i brug om selve byen) en by på præfekturniveau i provinsen Liaoning i det nordlige Kina. Præfekturet har et areal på 10,415 km2 og en befolkning på 	2.787.032 mennesker (2007).

Administrative enheder 
Bypræfekturet Huludao har jurisdiktion over 3 distrikter (区 qū), et byamt (市 shì) og 2 amter (县 xiàn).

Eksterne henvisninger 

Bypræfekturer i Liaoning

sr:Хулудао
Hellerup Is

Hellerup Is var en dansk isfabrik i Hellerup, grundlagt 1913. Virksomheden eksisterede, indtil den i 1970 blev overtaget af Unilever og indgik i isselskabet Frisko.

Hellerup Is blev grundlagt af fabrikant Lauritz Jensen og hustru Agnes. Lauritz Jensen påbegyndte sammen med en bager en fabrikation af is ved Svanemøllen i 1906, men drog til New York i 1907 efter at have hørt om iscremens succes i USA. Efter tre års forløb blev Jensen ansat på Trodjan Ice Cream Co., hvor han opbyggede ekspertise på feltet og året efter kunne hente sin forlovede til USA. De giftede sig samme år og året efter fik de sønnen Gustav Remy-Jensen. I dette år, 1912, vendte parret ved juletide hjem til Danmark og påbegyndte en isproduktion i en lejet kælder på Østerbro, hvor Lauritz stod for frysningen, mens Agnes stod for vaffelbagningen. Virksomheden flyttede snart efter til permanente lokaler på Onsgårdsvej 1 i Hellerup, heraf firmanavnet. I 1919 flyttede fabrikken til større lokaler på nabogrunden i nr. 3.

I løbet af de næste 50 år voksede fabrikken støt, og i 1959 flyttede Gustav Remy-Jensen, der havde overtaget ledelsen efter forældrene, fabrikken til Tureby på Sjælland. Under besættelsen var fabrikken blevet schalburgteret 17. januar 1944 og under folkestrejken samme år blev produktionen indstillet og fløden i stedet udleveret til trængende danskere.

1950'erne var et højdepunkt for isfabrikkens popularitet, som bl.a. blev forøget ved skuespilleren Ib Schønbergs optræden i selskabets annoncer i 1953. I denne periode producerede Hellerup Is 180.000 ispinde i døgnet (og til tider hele 75.000 ispinde i timen), og var blevet Skandinaviens mest moderne flødeisfabrik.

I 1969 blev Hellerup Is slået sammen med flere isfirmaer under navnet Sol Is og året efter blev fabrikken overtaget af Unilever. Fabriksbygningerne på Onsgårdsvej er revet ned.

Kilder 
 Hasse Neerbek, Strøget i Hellerup, København: Nyt Nordisk Forlag Arnold Busck 1999, s. 73-75. 
 Omtale på Gentofte Historie

Etableret i 1913
Ophørt i 1969
Is
Isproducenter i Danmark
Forsvundne bygninger, konstruktioner og anlæg i Gentofte Kommune
Ismærker
Sveriges håndboldforbund

Svenska Handbollförbundet er et specialforbund for håndbold i Sverige. Svenska Handbollförbundet blev stiftet i 1930 ud fra Svenska Lekförbundet og blev valgt ind i Riksidrottsförbundet i 1931. Forbundets hovedkvarter ligger i Stockholm i Sverige. Formanden har siden 2007 været Ericssondirektøren Hans Vestberg.

Eksterne henvisninger 
 Forbundets hjemmeside  

Håndboldforbund
Etableret i 1930
Forbund
Stockholm
Torotor

A/S Torotor var en fabrik i Ordrup, der producerede komponenter til radioer.

Fabrikken blev stiftet 1940 af ingeniør Niels Hansen i Sankt Andreas' Kollegiets tidligere bygninger i Ordrup. På grund af besættelsen fik fabrikken hurtigt en udsat position, idet den fremstillede dele til radioer og var underleverandør til tyske radiofabrikker. Efterretningstjenesten SOE fik i krigens sidste år oplyst, at den også fremstillede dele til Tysklands frygtede V-våben. Følgelig fik sabotagegruppen BOPA i sommeren 1944 ordre til at lægge fabrikken øde.

Torotor-fabrikken var omgivet af pigtråd og strømførende hegn og bevogtet af 10-15 tyske politisoldater. Efter flere mislykkede operationer lykkedes det 2. januar 1945 at få anbragt en sprængladning på 350-400 kilo i fabrikken. BOPA-folkene fik fabrikken tømt for medarbejdere, inden bomben sprang, men ved et uheld blev en brandmand skudt, da modstandsfolkene ikke kunne se hans bil tydeligt i mørket. Torotor blev genopbygget i 1949 og indstillede først sin virksomhed i sin tidligere form 1964. Efter 1964 købte 4 tidligere medarbejdere produktionen af radio og tv komponenter. De videreførte en stor del af produktionen som med tiden blev på en persons ejerskab Civilingeniør Charles Juul Jacobsen. Bl.a. de tidligere anerkendte tunere blev skrinlagt til fordel for vippeafbrydere, switch, pengeseddel tællere til Nationalbanken  mv. En af deres stærkstrøms omskiftere hed V12 (med 12 stillinger) som senere bl.a. blev brugt i Wittenborgs drikkeautomater på S stationer m.v. Netop navnet V12 indikerede at de kunne være brugt til V2 bomber  under Londons bombardement. Det er dog ikke dokumenteret.   Arkitekt for bygningerne på Kollegievej 6 var Einar Rosenstand.

Kilder 
 Omtale hos Gentofte Historie

Ordrup
Begivenheder i 1945
Lokaliteter i Danmark i 2. verdenskrig
Etableret i 1940
Ophørt i 1964
Elektronikvirksomheder i Danmark